**MIŠKO GAISRŲ GESINTOJŲ APRANGOS IR KITŲ APSAUGOS PRIEMONIŲ**

**TECHNINĖ SPECIFIKACIJA**

**I. SAVOKOS. SUTRUMPINIMAI**

**1.1. Perkančioji organizacija** – VĮ Valstybinių miškų urėdija.

**1.2. Tiekėjas** – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Perkančioji organizacija sudaro sutartį.

**1.3. Sutartis** – Sutartis sudaroma tarp Perkančiosios organizacijos ir Tiekėjo dėl pirkimo objekto.

**1.4. Prekės/prekė/produktas/gaminys** – Pirkėjas šiuo pirkimu perka savo darbuotojams aprangą ir kitas apsaugos priemones.

**II. PIRKIMO OBJEKTO TIKSLAI**

2.1. Įsigyti prekes, kurios yra saugios, labiausiai atitinka darbuotojų darbo pobūdį.

2.2. Vykdomas žaliasis pirkimas Aplinkos apsaugos kriterijų taikymo vykdant žaliuosius pirkimus tvarkos aprašo (toliau – Tvarkos aprašas) patvirtinto 2022-12-13 aplinkos apsaugos ministro įsakymu Nr.D1-401, 4.4.4 papunkčiu, t. y., perkantysis subjektas savarankiškai nustato aplinkos apsaugos kriterijus:

2.2.1. Perkančioji organizacija siekia įsigyti Prekes, darančias kuo mažesnį poveikį aplinkai, kad Prekes teikti būtų sunaudojama kuo mažiau gamtos išteklių, todėl:

2.2.1.1 bendravimas tarp Tiekėjo ir Perkančiosios organizacijos bus vykdomas tik elektroninėmis priemonėmis (telefonu, elektroniniu paštu ar kt.);

2.2.1.2.dokumentacija teikiama Tiekėjui ir Perkančiajai organizacijai elektorinėmis priemonėmis (elektoriniu paštu ar kt.);

2.2.1.3.Sutartis bus pasirašoma tik elektroninėmis priemonėmis (elektroniniu parašu).

2.2.2. Tiekėjas privalo užtikrinti, kad Prekės sutarties vykdymo metu bus pristatomos darbo dienomis ne piko valandomis t. y. pristatymas nuo 9:00 val. iki 11:00 val. ir nuo 13:00 val. iki 16 :00 val. pirmadienį – ketvirtadienį, o penktadienį 9:00 val. iki 13:30 val. **Tiekėjas su pasiūlymu pateikia laisvos formos deklaraciją arba kitus lygiaverčius įrodymus patvirtinančius, kad bus laikomasis aplinkosaugos reikalavimų**.

2.2.3. Pakuotė turi atitikti Lietuvos Respublikos pakuočių ir pakuočių atliekų tvarkymo įstatymo ir Lietuvos Respublikos aplinkos ministro 2002 m. birželio 27 d. įsakymu Nr. 348 „Dėl pakuočių ir pakuočių atliekų tvarkymo taisyklių patvirtinimo“ patvirtintų Pakuočių ir pakuočių atliekų tvarkymo taisyklių reikalavimus. **Tiekėjas su pasiūlymu pateikia Laisvos formos deklaraciją arba kitus lygiaverčius įrodymus patvirtinančius, kad bus laikomasis aplinkosaugos reikalavimų**.

**III. PIRKIMO OBJEKTAS**

**3.1. Pirkimo objektas –** apsauginė miško gaisrų gesintojų darbo apranga ir kitos susijusios apsaugos priemonės (toliau – Prekės).

**3.2. BVPŽ kodas:** 18100000-0 Profesiniai drabužiai, specialūs darbo drabužiai ir jų priedai.

**3.3.** **Pirkimo objekto paskirtis** – aprūpinti darbuotojus asmeninėmis apsaugos priemonėmis, apsaugančiomis nuo rizikos veiksnių, galinčių kelti grėsmę darbuotojų saugai ir sveikatai.

**3.4. Prekių pristatymo vietos** nurodytos šios specifikacijos 1 priede. Konkretūs prekių kiekiai pagal dydžius į kiekvieną iš pristatymo vietų Tiekėjui bus pateikti po Sutarties pasirašymo per 10 darbo dienų.

**3.4. Pirkimo objektas skaidomas į 6 (šešias) pirkimo objekto dalis (toliau – p.o.d.):**

|  |  |  |
| --- | --- | --- |
| Pirkimo objekto dalys | Prekės pavadinimas | Preliminarus kiekis, vnt/kompl.*\** |
| 1 dalis | Apsauginė ugniagesio apranga (sudaryta dviejų dalių dėvimų kartu: striukės ir puskombinezono) | 96 |
| 2 dalis | Apsauginė ugniagesio apranga (sudaryta iš vienos dalies - kombinezono arba dviejų dalių dėvimų kartu: striukės ir puskombinezono) | 221 |
| 3 dalis | Apsauginiai ugniagesio šalmai | 274 |
| 4 dalis | Apsauginiai ugniagesio batai | 296 |
| 5 dalis | Apsauginės ugniagesio pirštinės | 295 |
| 6 dalis | Apsauginiai ugniagesio pošalmiai | 298 |

*\** Pirkime nurodytas preliminarus prekių kiekis, kuris skirtas pasiūlymų palyginimui. Pirkėjas pirks prekes pagal poreikį iki pirkimo dokumentuose nurodytos maksimalios sandorio kainos (kiekvienoje pirkimo dalyje nurodyta maksimali sandorio kaina, kuri skaičiuojama kiekvienai pirkimo objekto daliai atskirai). Pirkėjas neįsipareigoja užsakyti viso kiekio prekių. Pirkėjas įsipareigoja išpirkti ne mažiau kaip 80 % nurodyto preliminaraus prekių kieko (kiekvienos pirkimo objekto dalies) Pirkėjo poreikius atitinkančias prekes.

**IV. TECHNINIAI REIKALAVIMAI, KURIUOS TURI ATITIKTI PERKAMOS PREKĖS**

**4.1. Bendrieji reikalavimai (taikoma visoms p.o.d.):**

4.1.1. Prekės turi būti naujos, nenaudotos, pagamintos ne anksčiau kaip 2022 metais ir atitinkančios šioje techninėje specifikacijoje nurodytus reikalavimus.

4.1.2. Visos prekės turi atitikti standartą LST EN 13688 „Apsauginė apranga“ arba lygiavertį ir kiekviena atskirai pirkimo dalių lentelėse joms nurodytus standartus arba lygiaverčių standartų reikalavimams.

4.1.3. Prekių matavimas turi atitikti LST ISO 8559 „Drabužių dydžių žymėjimas. 1 dalis. Kūno matavimui skirtos antropometrinės apibrėžtys“ arba lygiaverčio standarto reikalavimus.

Esant Perkančiosios organizacijos poreikiui, Tiekėjas privalo pateikti nestandartinių dydžių prekių. Suderinus su Perkančiąja organizacija, nestandartinio dydžio aprangai gali būti keliami sumažinti reikalavimai. Preliminarus nestandartinių Prekių dydžių kiekis - 2% kiekvienai pirkimo objekto daliai.

Nestandartiniai dydžiais laikoma:

1-2 pirkimo objekto dalys: Apsauginė ugniagesio apranga - mažesni nei S ir didesni nei XXL dydžiai ar tokie patys dydžiai nurodyti skaitmenimis;

3 pirkimo objekto dalis: Apsauginis ugniagesio šalmas – skirtas naudotojams, kurių galvos apimtis mažesnė nei 52 cm ir didesnė nei 64 cm;

4 pirkimo objekto dalis: Apsauginiai ugniagesio batai - mažesni nei 39 ir didesni nei 47 dydžiai;

5 pirkimo objekto dalis: Apsauginės ugniagesio pirštinės - mažesni nei 8 ir didesni nei 11 dydžiai ar tokie patys dydžiai nurodyti raidėmis;

6 pirkimo objekto dalis: Apsauginis ugniagesio pošalmis - mažesni nei S ir didesni nei XXL dydžiai ar tokie patys dydžiai nurodyti skaitmenimis.4.1.5.Jeigu šioje specifikacijoje pirkimo nurodomas konkretus modelis ar šaltinis, konkretus prekės ženklas, patentas, tipas, konkreti kilmė ar gamyba, gali būti pateikiamas lygiavertis objektas nurodytajam.

4.1.5. **Tiekėjas pateikdamas pasiūlymą pateikia visus reikiamus dokumentus (**atitikties deklaracijas, sertifikatus, atestatus, bandymų protokolus ir kt.), kad gaminiai atitinka bendrus ir minimalius reikalavimus. Konkursui teikiamos dokumentų kopijos turi būti su užrašu „Kopija tikra“, patvirtintos gamintojo parašu ir spaudu (jei privalo jį turėti) arba tiekėjo (įgalioto atstovo), teikiančio pasiūlymą, parašu (nurodant pasirašiusio asmens vardą ir pavardę) ir tiekėjo įmonės spaudu (jei privalo jį turėti). Dokumentų vertimų į lietuvių kalbą tikslumas turi būti patvirtintas vertimų biuro arba tiekėjo. Pirkėjas pasilieka teisę reikalauti iš Tiekėjo (jeigu jis nėra gamintojas) pateikti gamintojo patvirtinimą. Tiekėjas dokumentus pateikia tvarkingai ir aiškiai suskirstęs atskiromis dalimis pagal kiekvieną pirkimo 1-6 pirkimo dalį nepriklausomai nuo to ar teikia pasiūlymą vienai ar visoms šešioms pirkimo dalims.

4.1.6. Prekės turi būti paženklintos ir pažymėtos pagal Lietuvos Respublikoje galiojančią tvarką (visi žymėjimai vidinėje prekės dalyje). Prekės vidinėje etiketėje turi būti neišplaunamais dažais nurodytas gamintojas, dydis, audinio sudėtis, pagaminimo metai, priežiūros ženklų simboliai, pagal LST ISO 3758 „Priežiūros ženklų simboliai etiketėse“ arba lygiaverčius standartus;

4.1.7. Pirmoje ir antroje pirkimo objekto dalyse nurodytos prekės turi būti paženklintos Pirkėjo logotipu. Logotipas negali pabloginti audinio savybių.

4.1.8. Pirkėjui kilus įtarimų dėl gaminio kokybės, jis, informavęs Tiekėją, turi teisę juos išardyti ar kitaip paveikti, siekiant atlikti gaminių ekspertizę.

4.1.9. Prekėms turi būti suteikiama garantija ne trumpesnė kaip 2 metų.

**4.2. Perkamų prekių preliminarūs kiekiai ir minimalūs reikalavimai joms:**

**Pirma pirkimo dalis:**

|  |  |  |  |  |
| --- | --- | --- | --- | --- |
| **Eil. Nr.** | **Drabužio pavadinimas** | **Preliminarus**  **kiekis** | **Preliminarūs dydžiai** | **Reikalavimai** |
| 1. | Apsauginė ugniagesio apranga (sudaryta iš dviejų dalių dėvimų kartu: striukės ir puskombinezonio) | 96 | Nuo S – XXL (Nurodoma užsakant) | Apsauginė ugniagesio apranga pritaikyta ugnies gesinimui gamtoje.  Spalva tamsių tonų (juoda, tamsiai pilka, tamsiai ruda ar pan.)  Prie aprangos turi būti pritvirtintos dvispalvės atgalinio atspindžio fluorescuojančios arba jungtinių savybių medžiagos juostos.  Kelių sritis turi būti sutvirtinta.  Logotipas\*\* priekyje kairėje krūtinės pusėje.  Atitikti standartą LST EN 469 arba lygiavertį.  Turi turėti CE ženklą. |

**Antra pirkimo dalis:**

|  |  |  |  |  |
| --- | --- | --- | --- | --- |
| **Eil. Nr.** | **Drabužio pavadinimas** | **Preliminarus**  **kiekis** | **Preliminarūs dydžiai** | **Reikalavimai** |
| 1. | Apsauginė ugniagesio apranga (sudaryta iš vienos dalies - kombinezono arba dviejų dalių dėvimų kartu: striukės ir puskombinezonio) | 221 | Nuo S – XXL (Nurodoma užsakant) | Apsauginė ugniagesio apranga pritaikyta ugnies gesinimui gamtoje.  Spalva tamsių tonų (juoda, tamsiai pilka, tamsiai ruda ar pan.)  Prie aprangos turi būti pritvirtintos dvispalvės atgalinio atspindžio fluorescuojančios arba jungtinių savybių medžiagos juostos.  Kelių sritis turi būti sutvirtinta.  Logotipas\*\* priekyje kairėje krūtinės pusėje.  Atitikti standartą LST EN 15614 (arba lygiavertį) arba LST EN 469 (arba lygiavertį).  Turi turėti CE ženklą. |

**Trečia pirkimo dalis:**

|  |  |  |  |  |
| --- | --- | --- | --- | --- |
| **Eil. Nr.** | **Drabužio pavadinimas** | **Preliminarus**  **kiekis** | **Preliminarūs dydžiai** | **Reikalavimai** |
| 1. | Apsauginis ugniagesio šalmas | 274 | Šalmas reguliuojamas ir tinka naudotojams, kurių galvos dydis yra nuo 52 cm iki 64 cm apimties. | Apsauginis ugniagesio šalmas turi apsaugoti ugniagesio viršutinę galvos dalį, dalį kaklo ir veido nuo terminio ir mechaninio poveikio.  Vidinėje šalmo dalyje turi būti įmontuotas kilnojamas skaidrus veido skydelis arba prie šalmo yra papildomai pridedami kartu su šalmu sertifikuoti akiniai.  Smakro dirželis užtikrinantis užsegimą (atsegimą) ir turintis reguliavimo mechanizmą, kuris leidžia naudotojui reguliuoti dirželio ilgį.  Tinkamumo naudoti terminas ne mažiau kaip 5 metai.  Atitikti standartą LST EN 443 (arba lygiavertį) ir/arba EN 16471 (arba lygiavertį)  Turi turėti CE ženklą. |

**Ketvirta pirkimo dalis:**

|  |  |  |  |  |
| --- | --- | --- | --- | --- |
| **Eil. Nr.** | **Drabužio pavadinimas** | **Preliminarus**  **kiekis** | **Preliminarūs dydžiai** | **Reikalavimai** |
| 1. | Apsauginiai ugniagesio batai | 296 | Nuo 39-47 (Nurodoma užsakant) | Specialaus modelio batai skirti gaisrams gesinti.  Batai turi noseles, apsaugančias nuo smūgių, karščiui ir alyvoms atsparų bei elektros srovei nelaidų padą, metalinį arba lygiavertį įntarpą (atsparų pradūrimui). Batai turi liepsnai atsparų aulą.  Atitikti standartą LST EN 15090 (arba lygiavertį).  Turi turėti CE ženklą. |

**Penkta pirkimo dalis:**

|  |  |  |  |  |
| --- | --- | --- | --- | --- |
| **Eil. Nr.** | **Drabužio pavadinimas** | **Preliminarus**  **kiekis** | **Preliminarūs dydžiai** | **Reikalavimai** |
| 1. | Apsauginės ugniagesio pirštinės | 295 | Nuo 8 – 11 (Nurodoma užsakant) | Specialaus audinio, pirštuotos.  Atitikti standartą LST EN 659 (arba lygiavertį).  Turi turėti CE ženklą. |

**Šešta pirkimo dalis:**

|  |  |  |  |  |
| --- | --- | --- | --- | --- |
| **Eil. Nr.** | **Drabužio pavadinimas** | **Preliminarus**  **kiekis** | **Preliminarūs dydžiai** | **Reikalavimai** |
| 1. | Apsauginis ugniagesio pošalmis | 298 | Universalaus dydžio arba nuo S – XXL (Nurodoma užsakant) | Vientisas arba neišardomai tarpusavyje sutvirtintų dalių, dengiančių galvą ir kaklą su skyle veidui.  Pošalmis pagamintas taip, kad apsaugotų dėvinčiojo galvos, veido ir kaklo sritis, kurių neapsaugo apranga, šalmas bei kvėpavimo organų apsaugos priemonės.  Pošalmyje yra kiaurymė dėvinčio veido daliai.  Pošalmio medžiaga – atspari liepsnai ir šilumai, nelydi.  Atitikti standartą LST EN 13911 (arba lygiavertį).  Turi turėti CE ženklą. |

\*\*Logotipo vietoje:

Logotipas turi būti atliktas siuvinėjimo arba šilkografijos būdų. Spalva – žalia. Logotipo ant krūtinės plotis 100 mm, ilgis pagal proporciją. Tikslūs logotipo matmenys ir atspalviai dedant ant darbo rūbų nurodytų modelių bus pateikti laimėjusiam Tiekėjui po sutarties pasirašymo.



**V. TECHNINĖS SPECIFIKACIJOS PRIEDAI**

Priedas Nr. 1 Prekių pristatymo vietos:

|  |  |  |
| --- | --- | --- |
| **Eil.**  **Nr.** | **Prekių tiekimo vietos** | **Prekių tiekimo adresai** |
| 1 | Anykščių regioninis padalinys | Vilniaus g. 101, LT-29142 Anykščiai |
| 2 | Biržų regioninis padalinys | J. Basanavičiaus g. 62, LT-41164 Biržai |
| 3 | Dubravos regioninis padalinys | Liepų g. 12, Girionių km., LT-53102 Kauno r. |
| 4 | Ignalinos regioninis padalinys | Ažušilės g. 18, LT-30126 Ignalina |
| 5 | Joniškio regioninis padalinys | Urėdijos g. 1, Beržininkų k., LT-84193 Joniškio r. |
| 6 | Jurbarko regioninis padalinys | Miškininkų g. 5, LT-74212 Jurbarkas |
| 7 | Kazlų Rūdos regioninis padalinys | Miškininkų g. 1, LT-69421 Kazlų Rūda |
| 8 | Kretingos regioninis padalinys | Savanorių g. 27, LT-97111 Kretinga |
| 9 | Kuršėnų regioninis padalinys | Žalioji g. 2, LT-76319 Toliočiai, Šiaulių r. |
| 10 | Mažeikių regioninis padalinys | Senkelio g. 14, LT-89126 Mažeikiai |
| 11 | Nemenčinės regioninis padalinys | Vilniaus g. 22, Mickūnų mstl., Mickūnų sen., LT-13116 Vilniaus r. sav. |
| 12 | Panevėžio regioninis padalinys | Parko g. 32, LT-37188, Panevėžys |
| 13 | Prienų regioninis padalinys | Miškininkų g. 2, Ignacavos k., LT-59149 Prienų r. |
| 14 | Radviliškio regioninis padalinys | Šiaulių g. 31, LT-82142 Radviliškis |
| 15 | Raseinių regioninis padalinys | Akacijų g. 1, Norgėlų k., LT-60190 Raseinių r. sav. |
| 16 | Rokiškio regioninis padalinys | Sakališkio g. 2, LT-42110 Rokiškis |
| 17 | Šakių regioninis padalinys | Miško g. 1, Giedručių k., LT-71106 Šakių r. sav. |
| 18 | Šalčininkų regioninis padalinys | Nepriklausomybės g. 33, LT-17115, Šalčininkai |
| 19 | Šilutės regioninis padalinys | Nemuno g. 15, LT-99149 Šilutė |
| 20 | Švenčionėlių regioninis padalinys | Žeimenos g. 49, LT-18208, Švenčionėliai |
| 21 | Tauragės regioninis padalinys | Vytauto g. 125, LT-72211 Tauragė |
| 22 | Telšių regioninis padalinys | Miškininkų g, 4, Berkinėnų k., Ryškėnų sen., LT-87151 Telšių r.sav. |
| 23 | Trakų regioninis padalinys | Miškininkų g. 8, Rubežiaus k., LT-21143 Trakų raj. |
| 24 | Ukmergės regioninis padalinys | Vilniaus g. 140, LT-20168, Ukmergė |
| 25 | Varėnos regioninis padalinys | Miškininkų g. 5, LT-65156 Varėna |
| 26 | Druskininkų regioninis padalinys | M. K. Čiurlionio g. 96, LT-66151 Druskininkai |
| 27 | Centrinė administracija | Savanorių pr. 176, LT-03154 Vilnius |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**